സമഗ്ര ശിക്ഷ പദ്ധതി ആരോഗ്യവും ശുചിത്വവും മെച്ചപ്പെടുത്തിയെന്നു കേന്ദ്രം ന്യൂഡല്ഹി: കേന്ദ്ര വിദ്യാഭ്യാസ മന്ത്രാലയത്തിന്റെ സമഗ്ര ശിക്ഷ പദ്ധതി കൗമാരക്കാരായ പെണ്കുട്ടികളുടെ ആരോഗ്യ നിലവാരവും ശുചിത്വവും മെച്ചപ്പെടുത്താന് കഴിഞ്ഞെന്ന് കേന്ദ്ര വിദ്യാഭ്യാസ മന്ത്രി ധര്മേന്ദ്ര പ്രധാന്. വിദ്യഭ്യാസ മന്ത്രാലയത്തിന്റെ സ്കൂള് വിദ്യാഭാസ സാക്ഷരതാ വകുപ്പ് നടപ്പിലാക്കുന്ന പദ്ധതിക്കു കീഴില് സംസ്ഥാനങ്ങള് നടപ്പിലാക്കുന്ന പദ്ധതി പ്രകാരം എന്റോള്മെന്റ് ഡ്രൈവുകള്, മോട്ടിവേഷണല് ക്യാന്പുകള്, ലിംഗ ബോധവല്കരണ സെമിനാറുകള്, എന്നിവ പ്രോത്സാഹിപ്പിക്കുന്നുന്നുണ്ട്. അതുവഴി കൗമാര പ്രായക്കാരായ പെണ്കുട്ടികളുടെ ആരോഗ്യ നിലവാരവും ശുചിത്വവും മെച്ചപ്പെടുത്തുവാന് സാധിച്ചുവെന്നും മന്ത്രി വ്യക്തമാക്കി.